У складу са чланом 46. Закона о планирању и изградњи („Сл. гласник РС“, бр.72/09, 81/209-исправка, 64/10-УС, 24/11, 121/12, 42/13-УС, 50/13-УС, 98/2013-УС, 132/14, 145/14, 83/18, 31/19 и 37/19-др.закон и 9/2020), члана 32 Правилника о садржини, начину и поступку израде докумената просторног и урбанистичког планирања („Сл. гласник Републике Србије“ и 32/2019), члана 105, 106 и 107 Статута општине Србобран (“Сл.лист општине Србобран” број 4/2019 и 20/2019) Општинска управа Србобран, упућује

 **ЈАВНИ ПОЗИВ**

**грађанима, удружењима, стручној и осталој јавности, за учешће у јавној расправи**

 **НАЦРТА Одлуке о изради Плана детаљне регулације за викенд зону у К.О. Надаљ I**

**и**

**Решења о потреби израде Стратешке процене утицаја Плана детаљне регулације за викенд зону у К.О. Надаљ I на животну средину, које је донело Одељење за урбанизам, стамбено-комуналне послове и заштиту животне средине Општинске управе Србобран број 350-11/21-IV-01 od 18.02.2021. године.**

 Јавни увид у НАЦРТ Одлуке о изради Плана детаљне регулчације за викенд зону у К.О. Надаљ I и Решења о потреби израде Стратешке процене утицаја Плана детаљне регулације за викенд зону у К.О. Надаљ I на животну средину, које је донело Одељење за урбанизам, стамбено-комуналне поџслове и заштиту животне сртедине Општинске управе Србобран број 350-11/21-IV-01 od 18.02.2021. године одржава се у трајању од 20 дана, од 12. марта 2021. године до 31. марта 2021. године.



РЕПУБЛИКА СРБИЈА

Аутономна Покрајина Војводина

Општинска управа Србобран

Одељење за урбанизам, стамбено-комуналне

послове и заштиту животне средине

 Број: **350-11/21-IV-01**

 Датум: **18.02.2021.**

21480 СРБОБРАН, Трг слободе бр. 2

Тел: 021/730-020

E-mail: srbobran@eunet.rs, marija@srbobran.rs

На основу члана 9. став 3. и став 4. Закона о стратешкој процени утицаја на животну средину („Службени гласник Републике Србије“, број 135/04 и 88/10), члана 11. Одлуке о општинској управи („Службени лист општине Србобран“ бр. 21/2017 - пречишћен текст и 11/2019) и Решења о давању овлашћења донетог од стране Начелнице општинске управе Србобран, број 03-5/20-IV од 23.01.2020. године у предмету израде Плана детаљне регулације за викенд зону К.О. Надаљ I, Руководилац одељења за урбанизам, стамбено - комуналне послове и заштиту животне средине, Данијела Вујачић доноси следеће

**Р Е Ш Е Њ Е**

За План детаљне регулације за викенд зону К.О. Надаљ I, **потребна je израда Стратешке процене утицаја плана на животну средину** (у даљем тексту Стратешка процена).

**О б р а з л о ж е њ е**

План детаљне регулације за викенд зону К.О. Надаљ I израђује се у циљу стварања планског основа за израду различитих садржаја у викенд зони код насељеног места Надаљ, као и услкађивања планираних садржаја са потенцијалнима и ограничењима у простору на начин који би омогућио одрживост планског решења, као и економску, еколошку и социјалну оправданост планираних садржаја.

У поступку израде Плана је покренут поступак за доношење одлуке о потреби израде стратешке процене утицаја Плана на животну средину. У складу са чланом 11. став 1. Закона о стратешкој процени утицаја на животну средину („Службени гласник Републике Србије“, бр. 135/2004 и 88/10) је затражено Мишљење о потреби израде стратешке процене утицаја на животну средину предметног Плана, при коме је омогућено и учешће заинтересованих органа и организација.

У року наведеном у члану 11, став 3. Закона о стратешкој процени утицаја, достављено је Мишљење од стране Општинске управе Србобран - Одељења за урбанизам, стамбено – комуналне послове и заштиту животне средине број 501-15/21-IV-01 којим надлежни орган наводи да је Извештајем о стратешкој процени утицаја просторног плана општине Србобран на животну средину наведено да се Општина Србобран налази у II категорији – подручје угрожене животне средине (локалитети са повременим прекорачењем граничних вредности, субурбане зоне насеља најугроженијих подручја из I категорије, сеоска и викенд насеља, туристичке зоне са прекомерним оптерећењем простора, подручја експлоатације минералних сировина, државни путеви I и II реда, железничке пруге, велике фарме, зоне интензивне пољопривреде, аеродроми, речна пристаништа, водотоци III класе) са мањим утицајима на човека, живи свет и квалитет живота. За ова подручја треба спречити даљу деградацију и обезбедити побољшање постојећег стања, како би се умањила деградираност животне средине као ограничавајућег фактора развоја. Потребно је одредити најадекватнији начин коришћења природних ресурса и простора са циљем очувања природних вредности и унапређења животне средине

Није било других Мишљења осталих заинтересованих органа и организација.

Разлог за израду стратешке процене је идентификација утицаја на животну средину одређених постојећих садржаја у оквиру граница плана, као и оних који могу настати као последица реализације планираних садржаја, и предлог мера за спречавање и ограничавање очекиваних негативних утицаја. Посматрано на конкретном случају разлози су следећи:

* утврђивање постојећег стања животне средине на територији обухваћеној планом као и у непосредном окружењу;
* значај и карактеристике плана, карактеристике утицаја планираних садржаја на микро и макро локацију, намене у контактном подручју и претпостављеној зони утицаја;
* приказ варијантних решења узимајући у обзир циљеве и обухват Просторног плана;
* дефинисање мера предвиђених за смањење или ублажавање негативних последица планиране намене и изградње на животну средину;
* дефинисање смерница за израду процене утицаја у фази спровођења плана;
* дефинисање програма праћења стања животне средине у току спровођења плана
* експлоатације планираних садржаја.

Ценећи речено, на основу члана 9. став 3. Закона о стратешкој процени утицаја на животну средину одлучено је као у диспозитиву.

 Предмет обрадила:

  **Габриела Мартин**

|  |
| --- |
| Рукводилац одељења за урбанизам,  |
| стамбено - комуналне послове  |
| и заштиту животне средине |
| **Данијела Вујачић** |

**Доставити**:

1. Подносиоцу захтева
2. Архиви

  **НАЦРТ**

На основу члана 46. став 1. Закона о планирању и изградњи ("Службени гласник РС",број 72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/19, 37/19-др. закон и 9/20), члана 9. став 5. Закона о стратешкој процени утицаја на животну средину („Службени гласник РС“, број 135/04 и 88/10) и члана 40. Статута општине Србобран („Службени лист општине Србобран“, број 4/2019 и 20/2019), Скупштина општине Србобран, по прибављеном мишљењу Комисије за планове, на седници одржаној \_\_\_\_\_\_\_\_\_ 2021. године, доноси

**ОДЛУКУ**

**О ИЗРАДИ ПЛАНА ДЕТАЉНЕ РЕГУЛАЦИЈЕ ЗА ВИКЕНД ЗОНУ**

**У КО НАДАЉ I**

Члан 1.

Приступа се изради Плана детаљне регулације за викенд зону у КО Надаљ I (у даљем тексту: План).

Члан 2.

Овом одлуком утврђује се оквирна граница обухвата Плана, а коначна граница обухвата Плана ће се дефинисати Нацртом Плана.

Обухватом Плана су обухваћене целе катастарске парцеле: 2880, 1580/36, 1580/35, 1580/21, 1580/22, 1580/23, 1580/24, 1580/25, 1580/26, 1580/27, 1580/28, 1580/29, 1580/30, 1580/31, 1580/32, 1580/33, 1584, 1585, 1586, 1587, 2815, 2816/1, 2816/2, 2881 и 28827, као и делови катастарских парцела: 1579, 1589, 1755, 1756, 1757, 1758, 1761/1, 1761/2, 1763, 1776, 2812, 2814, 2785 и 2827.

Предметна локација Плана се налази у катастарској општини Надаљ I.

Укупна површина подручја обухваћеног оквирном границом обухвата Плана износи око 32,68 hа.

Графички приказ оквирне границе обухвата планског подручја је саставни део ове Одлуке.

Члан 3.

Услови и смернице од значаја за израду Плана дати су у планском документу вишег реда: Просторним планом општине Србобран („Службени лист општине Србобран“, бр. 5/13 и 16/19).

Члан 4.

Принципи планирања, коришћења, уређења и заштите простора у обухвату Плана засниваће се на принципима рационалне организације и уређења простора и усклађивању планираних садржаја са могућностима и ограничењима у простору.

Члан 5.

Визија израде Плана је усклађивање планираних садржаја са потенцијалима и ограничењима у простору на начин који би омогућио одрживост планског решења, као и економску, еколошку и социјалну оправданост планираних садржаја.

Циљ израде Плана је стварање планског основа за изградњу различитих садржаја у викенд зони код насељеног места Надаљ.

Члан 6.

Концептуални оквир планирања, коришћења, уређења и заштите планског подручја подразумева оптимално коришћење постојећих потенцијала подручја, дефинисање планираних намена, правила уређења и грађења, заштиту подручја и усклађивање са потребама корисника простора.

Структуру основних намена простора и коришћења земљишта у обухвату Плана према плану вишег реда чини пољопривредно земљиште, грађевинско земљиште (викенд зона, радна зона) и водно земљиште (мелиоративна каналска мрежа ХС ДТД).

Члан 7.

Ефективан рок за израду Нацрта је 3 (три) месеца, од дана достављања Обрађивачу плана оверених ажурних катастарских подлога са уцртаним катастром подземних инсталација, Извештаја о извршеном раном јавном увиду и прибављања услова за уређење простора од органа, организација и предузећа који су Законом овлашћени да их утврђују.

Члан 8.

Средства за израду Плана обезбеђује општина Србобран.

Члан 9.

Носилац поступка израде Плана детаљне регулације викенд зоне у КО Надаљ I је општина Србобран.

Обрађивач Плана је Јавно предузеће за просторно и урбанистичко планирање и пројектовање „Завод за урбанизам Војводине“ Нови Сад, Железничка број 6/III.

Члан 10.

После доношења ове Одлуке, носилац израде Плана - орган надлежан за послове урбанизма општине Србобран, организоваће упознавање јавности са општим циљевима и сврхом израде Плана, могућим решењима за развој просторне целине, као и ефектима планирања, у поступку оглашавања раног јавног увида.

Рани јавни увид оглашава се у средствима јавног информисања и у електронском облику на интернет страници јединице локалне самоуправе и на интернет страници доносиоца плана и траје 15 дана. Рани јавни увид почиње даном оглашавања.

Члан 11.

Пре подношења органу надлежном за његово доношење, План подлеже стручној контроли и излаже се на јавни увид.

Излагање Плана на јавни увид оглашава се у дневном листу и локалном листу, као и у електронском односно дигиталном облику на интернет страници органа надлежног за излагање нацрта планског документа на јавни увид (подаци о времену, месту и начину на који заинтересована правна и физичка лица могу доставити примедбе на План, као и друге информације које су од значаја за јавни увид).

Јавни увид обавиће се излагањем Нацрта Плана, у трајању од 30 дана, у згради општине Србобарн, адреса Трг слободе бр. 2, и путем интернет странице општине Србобран.

Члан 12.

Саставни део ове Одлуке је Решење о потреби израде Стратешке процене утицаја Плана детаљне регулације за викенд зону у КО Надаљ I на животну средину, које је донело Одељење за урбанизам, стамбено-комуналне послове и заштиту животне средине, Општинскe управе општине Србобран, под бројем 350-11/21-IV-01, од дана 18.02.2021. године.

Члан 13.

План ће бити сачињен у 4 (четири) примерака у аналогном и 4 (четири) примерака у дигиталном облику, од чега ће по један примерак потписаног Плана у аналогном облику и по један примерак плана у дигиталном облику чувати у својој архиви Обрађивач, а преостали примерци ће се чувати у органима Општине.

Члан 14.

Ова Одлука ступа на снагу осмог дана од дана објављивања у „Службеном листу општине Србобран“.

Република Србија

Аутономна Покрајина Војводина

Општина Србобран

Скупштина општине Србобран

БРОЈ:\_\_\_\_\_\_\_\_\_\_\_\_\_\_\_\_\_ ПРЕДСЕДНИК СКУПШТИНЕ ОПШТИНЕ

ДАНА:\_\_\_\_\_\_\_\_\_\_\_\_\_\_\_\_\_ Милена Аларгић

Србобран

